|  |  |
| --- | --- |
| **Частична предварителна оценка на въздействието** | |
| **Институция:**  Министерство на земеделието и храните | **Нормативен акт:**  Проект на Постановление на Министерския съвет за изменение и допълнение на Тарифата за таксите, които се събират по Закона за лова и опазване на дивеча, приета с Постановление  № 283 на Министерския съвет от 2000 г. (обн., ДВ, [бр. 2](apis://Base=NORM&DocCode=5542712058&Type=201) от 2001 г.; изм. и доп., бр. 36 от 2002 г., бр. 4 от 2004 г. и бр. 58 от 2012 г.) |
|  | периода януари – юни 2024 г. |
| **Лице за контакт:**  инж. Росен Райчев – заместник - изпълнителен директор на Изпълнителна агеция по горите | **Телефон и ел. поща:**  0889310480, [rraichev@iag.bg](mailto:rraichev@iag.bg) |
| инж. Юрий Флоров – и. д. директор на дирекция „Контрол по опазване на горските територии и ловно стопанство“, Изпълнителна агенция по горите | 0885841547, [lov@iag.bg](mailto:lov@iag.bg) |
| Гергана Царска – главен юрисконсулт в отдел „Правни дейности“, дирекция „Правно-административни дейности“, Изпълнителна агенция по горите | 02/98511519, [gergana@iag.bg](mailto:gergana@iag.bg) |
| **1. Проблем/проблеми за решаване:**  Необходимост от актуализиране размера на някои такси, които се събират по Закона за лова и опазване на дивеча  *1.1. Кратко опишете проблема/проблемите и причините за неговото/тяхното възникване. По възможност посочете числови стойности.*  Тарифата за таксите, които се събират по Закона за лова и опазване на дивеча е приета с Постановление № 283 на Министерския съвет от 2000 г. В бр. 18 от 2023 г. на „Държавен вестник“ са обнародвани промени в Правилника за прилагане на Закона за лова и опазване на дивеча (ППЗЛОД), с които се изменя реда, по който се придобива право на лов. С измененията е предвидено провеждането на електронен тест, като част от теоретичния изпит и е променен състава на изпитните комисии. Във връзка с тези промени, се предлага да се увеличи размера на таксите за полагане на изпит за придобиване право на лов, като се завиши техния размер за теоретичния и практическия изпит, съобразно разходите, които прави административния орган по тяхното предоставяне. Част от теоретичния изпит ще се провежда чрез попълване на електронен тест на предоставен от изпитната комисия таблет. Изпитната комисия се състои от експерти с необходимото образование и познания в областта на ловното стопанство. Продължителността на изпита е над 3 часа. Практическият изпит е с доста по-кратка продължителност и се провежда от други лица, притежаващи необходимата квалификация за боравене с ловно оръжие, следящи за успешното и безопасно провеждане на изпита.  Проектът предвижда таксата за полагане на теоретичен изпит за придобиване право на лов да се промени от 35 лв. на 60 лв. По направените проучвания от Изпълнителна агенция по горите средно годишно (за последните три години) са положили теоретичен изпит 4 153 броя кандидат ловци.  Промяна се налага и в размера на таксата за полагане на практически изпит за придобиване право на лов, като таксата за практическия изпит да се промени от 25 лв. на 35 лв. По направените проучвания от Изпълнителна агенция по горите средно годишно (за последните три години) са положили практически изпит 3 318 бр. кандидат ловци, поради факта, че не всички явили се кандидат ловци са издържали теоретичния изпит.  Дивечът в страната е държавна собственост и преобладаващата част от намерените ежегодно падащи дивечови рога – предимно от благороден елен и елен лопатар, са предмет на последващи сделки с оглед използването им като суровина за производство на изделия с търговско предназначение. Съобразявайки се с размера на изкупните им цени (около 40 лв/кг.), вземайки под внимание и натрупаната през периода 2001 – 2023 г. инфлация приблизително около 159 % (калкулатор на инфлацията) и увеличените разходи на администрацията, проектът предвижда промяна в размера на таксите за придобиване право на собственост върху паднали дивечови рога, които към настоящия момент са символични (по 1,50 лв./кг за паднали рога от благороден елен и по 1,00 лв./кг за елен лопатар). Средно годишно (за последните три години) на територията на страната се събират 5 333 кг. общо, от които 4 700 кг. от благороден елен и 633 кг. от елен лопатар.  В тази връзка се предлага таксата за паднали рога от благороден елен да стане 5 лв./кг и за елен лопатар 4 лв./кг.  По направените проучвания от Изпълнителна агенция по горите средноаритметично (за последните три години) са издавани 3 709 бр. удостоверения за придобито право на подборно ловуване и дубликати. За издаването им в сега действащата тарифа са предвидени такси съответно по 1 лв. за удостоверение и по 0,50 лв. за дубликат, като техния размер не покриват разходите за предоставяне на административната услуга. В тази връзка, в проекта е предвидено за издаване на удостоверение за придобиване право на подборно ловуване, както и за дубликат на удостоверението да се събира такса в размер на 5 лв. За целта се създава нов чл. 9, а досегашния става чл. 10.  Останалите такси към настоящия момент покриват извършените разходи за предоставяне на съответната услуга.  *1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Не е възможно проблемът да се реши в рамките на действащата тарифа и с промяна в организацията на работа.  *1.3. Посочете защо действащата нормативна рамка не позволява решаване на проблема/проблемите.*  Действащата нормативна рамка не позволява решаването на проблема. С измененията в ППЗЛОД е предвидено провеждането на електронен тест на таблет, като част от теоретичния изпит, и е променен състава на изпитните комисии. Във връзка с тези промени, се предлага да се увеличи размера на таксите за полагане на изпит за придобиване право на лов, като се завиши техния размер за теоретичния и практическия изпит, съобразно разходите, които прави административния орган по тяхното провеждане.  *1.4. Посочете задължителните действия, произтичащи от нормативни актове от по-висока степен или актове от правото на ЕС.*  Не се налагат действия, произтичащи от нормативни актове от по-висока степен или актове от правото на ЕС.  *1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?*  Последващи оценки на нормативния акт и анализ на изпълнението на политиката не са извършвани. | |
| **2. Цели:**  **Цел 1** Постигане обективно съотношение между размера на таксите и разходите на административния орган при остойностяване на съответната услуга, съобразно актуалните икономически условия и реално извършените преки и непреки разходи за предоставянето им.  **Цел 2** Гарантиране наличието на подходящи финансови средства за осигуряване на персонала и другите ресурси, необходими на компетентните лица при извършването на съответните дейности  *Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.* | |
| **3. Заинтересовани страни:**  Министерство на земеделието и храните  Изпълнителна агенция по горите и нейните териториални структури (16);  Държавните предприятия по чл. 163 от Закона за горите (6) и техните териториални поделения (190);  Ловци (166 301), ловни дружини (2 805), ловни сдружения (175), НЛРС-СЛРБ (с членуващи 138 879 ловци), БЛРС (с членуващи 4 490 ловци) и членуващи в независими сдружения 22 932 ловци.  Физически лица - кандидати за придобиване право на лов;  Физически лица, събирачи на паднали дивечови рога.  *Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).* | |
| **4. Варианти на действие. Анализ на въздействията:** | |
| **Вариант 1 „Без действие“:**  Описание: Вариантът „Без действие“ се характеризира с непредприемането на никакви действия, които пряко да адресират дефинирания проблем. Несъответствието между размера на сега действащите такси и реалните преки и непреки разходи за определяне на този размер ще продължи да съществува.  **Положителни (икономически/социални/екологични) въздействия:**  Няма да се увеличи административната и финансовата тежест за ползвателите на съответните услуги.  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  Несъответствието между размера на сега действащите такси за полагане на теоретичния и практичния изпит за придобиване право на лов и реалните преки и непреки разходи за провеждането им ще продължи да съществува, като по този начин постъпващите такси няма да покриват разходите по дейности, които са извършени по предоставяните услуги. Ще се запази символичната стойност на таксите за придобиване право на собственост върху паднали дивечови рога. Разходите по издаване на удостоверенията за придобито право на подборно ловуване и техни дубликати ще надвишават приходите от тези такси. Съществуващите държавни такси няма да бъдат приведени в съответствие с настъпилите промени в стойността на разходите за материали, услуги и др., въз основа на които е направено изчислението по Методиката по чл. 7а от Закона за ограничаване на административното регулиране и административния контрол върху стопанската дейност.  *(върху всяка заинтересована страна/група заинтересовани страни)*  **Специфични въздействия:**  Не са идентифицирани специфични въздействия при този вариант.  **Въздействия върху малките и средните предприятия:**  Не са идентифицирани  **Административна тежест:**  При този вариант административната тежест не се променя.  *1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.*  *1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)*  **Вариант 2 „Приемане на** **проект на** **Постановление на Министерския съвет за изменение и допълнение на Тарифата за таксите, които се събират по Закона за лова и опазване на дивеча**  **Описание:**  С приемането на проекта ще се актуализира размера на съответните услуги, съобразени с потребностите на потребителите на тези услуги. Новият размер ще съответства на актуалните икономически условия и разходите на административния орган за предоставяне на тези услуги след остойностяване, в т. ч. необходимите материално-технически разходи и всички административни разходи за изпълнение на задълженията на длъжностните лица с оглед на тяхната квалификация и изразходвано работно време. По този начин съществуващите държавни такси ще бъдат приведени в съответствие с настъпилите промени в стойността на разходите, въз основа на които е направено изчислението по Методиката по чл. 7а от Закона за ограничаване на административното регулиране и административния контрол върху стопанската дейност и са изготвени план-сметки към съответните такси, които се предлага да бъдат завишени.  Проектът предвижда таксата за полагане на теоретичен изпит за придобиване право на лов да се промени от 35 лв. на 60 лв., а таксата за практическия изпит да се промени от 25 лв. на 35 лв.  По направените проучвания от Изпълнителна агенция по горите средно годишно (за последните три години) са положили теоретичен изпит 4 153 броя кандидат ловци. Видно от направената план сметка за конкретната такса, с цел остойностяването ѝ, разходите за извършване на същата възлизат на 60,00 лв. към 2023 г. От тях 10,50 лв. са разходи не свързани с работни заплати.  Проектът предвижда таксата за полагане на практически изпит за придобиване право на лов да се промени от 25 лв. на 35 лв. По направените проучвания от Изпълнителна агенция по горите средно годишно (за последните три години) са положили практически изпит 3 318 бр. кандидат ловци, поради факта, че не всички явили се кандидат ловци са издържали теоретичния изпит.  Видно от направената план сметка за конкретната такса, с цел остойностяването ѝ, разходите за извършване на същата възлизат на 34,99 лв. към 2023 г. От тях 6,83 лв. са разходи не свързани с работни заплати.  В тази връзка, е направено предложение за увеличение на разходите за текуща издръжка по бюджета на МЗХ/ респективно ИАГ с цел покриване на необходимите разходи (издръжка и други текущи разходи) за полаганите изпити за придобиване право на лов за теоретичен изпит и за практически изпит при средноаритметично 4 153 бр. кандидат ловци в размер на 35 986 лв. на годишна база.  Предвидена е и промяна в размера на таксите за придобиване право на собственост върху паднали дивечови рога, които към настоящия момент са символични (по 1,50 лв./кг за паднали рога от благороден елен и по 1,00 лв./кг за елен лопатар). За издаването им в сега действащата тарифа са предвидени такси съответно по 1 лв. за удостоверение и по 0,50 лв. за дубликат, като техния размер не покриват разходите за предоставяне на административната услуга.  Съобразявайки се с размера на изкупните им цени (около 40 лв./кг) и взимайки под внимание новите икономическите условия (процент инфлация) в проекта на Постановление се предвижда таксата за паднали рога от благороден елен да се промени от 1,50 лв./кг на 5,00 лв./кг. По направените проучвания от Изпълнителна агенция по горите средно годишно (за последните три години) на територията на страната се събират около 4 700 кг паднали рога от благороден елен.  Разчетът е направен, съгласно план сметка за конкретната такса с цел остойностяването ѝ, като разходите за извършване на същата възлизат на 5,14 лв. към 2023 г. От тях 2,66 лв. са разходи не свързани с работни заплати.  В проекта на постановление се предвижда таксата за паднали рога от елен лопатар да се промени от 1,00 лв./кг на 4,00 лв./кг. По направените проучвания от Изпълнителна агенция по горите средно годишно (за последните три години) на територията на страната се събират около 633 кг паднали рога от елен лопатар.  Видно от направената план сметка за конкретната такса, с цел остойностяването ѝ, разходите за извършване на същата възлизат на 4,18 лв. към 2023 г. От тях 1,70 лв. са разходи не свързани с работни заплати. Стойността на разходите за издръжка възлизат на 11 626 лв.  В проекта на постановление се предвижда създаване на нов чл. 9, който регламентира изрично таксата за заплащане издаването на удостоверения за придобито право на подборно ловуване и техните дубликати. Посочената услуга се регламентира в отделен член предвид факта, че таксата е различна от таксата за издаване на други удостоверения, които се събират по ЗЛОД. По сега действащата разпоредба на чл. 9, ал. 1 от ЗЛОД за всички удостоверения се събира една и съща такса, към момента на приемане на Постановление № 283 на Министерски съвет всички удостоверения са се издавали на хартиен носител. Поради наличието на установен значителен брой фалшификати на хартиените удостоверения за подборно ловуване е изменен образецът, като същите от 2013 г. се изработват на специална и защитена пластика, върху която чрез специализиран принтер и консумативи се отпечатват конкретните реквизити в удостоверението, което увеличава разходите и респективно стойността на услугата. В тази връзка, се създава нов чл. 9, а досегашния става чл. 10.  В проекта е предвидено за издаване на удостоверение за придобиване право на подборно ловуване, както и за дубликат на удостоверението да се събира такса в размер на 5 лв., които към настоящия момент са по 1,00 лв. за издаване на удостоверения и по 0,50 лв. за издаване на дубликати). Размерът на таксите към момента не покрива разходите за предоставяне на административната услуга. По направените проучвания от Изпълнителна агенция по горите средноаритметично (за последните три години) са издавани 3 709 бр. удостоверения за придобито право на подборно ловуване и дубликати.  Разчетът е направен, съгласно план сметка за конкретната такса, с цел конкретното ѝ остойностяване, разходите за издаване на удостоверения за придобито право на подборно ловуване и техните дубликати, които възлизат на 5,32 лв. към 2023 г. От тях 2,24 лв. са разходи не свързани с работни заплати. Стойността на разходите за издръжка възлизат на 8 308 лв. на годишна база.  Проектът на Постановление на Министерския съвет за изменение и допълнение на Тарифата за таксите, които се събират по Закона за лова и опазване на дивеча не предвижда предоставянето на бърза услуга.  **Положителни (икономически/социални/екологични) въздействия:**  Постъпване на допълнителни финансови средства в държавния бюджет; справедливо определяне размера на съответната такса, съобразен с реално време и разходи за извършване на услугата. Изчислено е финансово въздействие върху държавния бюджет на предложения проект на Постановление на Министерския съвет за изменение и допълнение на Тарифата за таксите, които се събират по Закона за лова и опазване на дивеча, като очаквания размер на приходите, които ще постъпят допълнително в държавния бюджет в годишен размер са 170 365 лв.  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  Няма идентифицирани негативни въздействия, свързани с опазване здравето на хората и животните.  Отрицателни въздействия биха се идентифицирали при физическите лица, пряко заинтересовани от предоставяните услуги, поради повишаването размера на събираните такси, което води до повишаване на административната тежест. Целта е да се събират пропорционални такси спрямо действително извършената услуга.  *(върху всяка заинтересована страна/група заинтересовани страни)*  **Специфични въздействия**:  Не са идентифицирани специфични въздействия.  **Въздействия върху малките и средните предприятия**:  Не са идентифицирани.  **Административна тежест:**  В проекта на Постановление на Министерския съвет за изменение и допълнение на Тарифата за таксите, които се събират по Закона за лова и опазване на дивеча, приета с Постановление № 283 на Министерския съвет от 2000 г. се идентифицира допълнителна административна тежест върху потребителите (физически лица), поради повишаването на таксите за провеждане на изпит за придобиване право на лов, таксите за придобиване право на собственост върху паднали дивечови рога, както и разходите по издаване на удостоверенията за придобито право на подборно ловуване и техни дубликати. Административна тежест се създава и за събирачите на паднали дивечови рога.  *(въздействията върху малките и средните предприятия; административна тежест)*  *1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.*  *1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.* | |
| **5. Сравняване на вариантите:**  **Степени на изпълнение по критерии:** 1) висока; 2) средна; 3) ниска.   |  |  |  |  | | --- | --- | --- | --- | |  | | **Вариант 1**  **„Без действие“** | **Вариант 2**  **„Приемане на акта“** | | ***Ефективност*** | Цел 1 | Ниска | Висока | | Цел 2 | Ниска | Висока | | ***Ефикасност*** | Цел 1 | Ниска | Висока | | Цел 2 | Ниска | Висока | | ***Съгласуваност*** | Цел 1 | Ниска | Висока | | Цел 2 | Ниска | Висока |   Сравнението по критериите – ефективност, ефикасност и съгласуваност на двата предложени варианта показва, че при прилагане на Вариант 2 ще бъдат постигнати заложените цели, поради което Вариант 2 е препоръчителният вариант.  *1.1. Сравнете вариантите чрез сравняване на ключовите им положителни и отрицателни въздействия.*  *1.2. Посочете степента, в която вариантите ще изпълнят определените цели, съгласно основните критерии за сравняване на вариантите:*  *ефективност, чрез която се измерва степента, до която вариантите постигат целите на предложението;*  *ефикасност, която отразява степента, до която целите могат да бъдат постигнати при определено ниво на ресурсите или при най-малко разходи; съгласуваност, която показва степента, до която вариантите съответстват на действащите стратегически документи.* | |
| **6. Избор на препоръчителен вариант:**  **Вариант 2:** „Приемане на проект на Постановление на Министерския съвет за изменение и допълнение на Тарифата за таксите, които се събират по Закона за лова и опазване на дивеча  *Посочете препоръчителните варианти за решаване на поставения проблем/проблеми.* | |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):**        Очаква се повишаване на административната тежест за физическите лица, потребители на съответните услуги. Изчислено е финансово въздействие върху държавния бюджет на предложения проект на Постановление на Министерския съвет за изменение и допълнение на Тарифата за таксите, които се събират по Закона за лова и опазване на дивеча, като очаквания размер на приходите, които ще постъпят допълнително в държавния бюджет в годишен размер са 170 365 лв.  *1.1. Изборът следва да е съотносим с посочените специфични въздействия на препоръчителния вариант за решаване на всеки проблем.*  *1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.* | |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?**      Размерът на таксите е в съответствие с необходимите материално-технически и административни разходи за извършване на съответната дейност и е определен по Методиката за определяне на разходоориентиран размер на таксите по чл. 7а от Закона за ограничаване на административното регулиране и административния контрол върху стопанската дейност и разходите им. Размерът на таксите включва направените преки и непреки разходи, свързани с предоставянето на съответните дейности и услуги на физически лица. Всички тези преки и непреки разходи са посочени в стойността на услугата, а тези, за които не е възможно е възприет принципа на пропорционално разпределение на направените разходи от административния орган.  *1.1. Изборът следва да е съотносим с посочените специфични въздействия на избрания вариант.*  *1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*  *1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.*  *1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.*  *1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*  Проектът не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година, установяваща процедура за предоставянето на информация в сферата на техническите регламенти и правила относно услугите на информационното общество  *1.6. В случай че се изменят регулаторни режими или административни услуги, посочете промяната.* | |
| **6.3. Създават ли се нови регистри от прилагането на препоръчителния вариант (включително по отделните проблеми)?**      Не се създават нови регистри, както и не се засягат съществуващи такива.  *Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.* | |
| **6.4. По какъв начин препоръчителният вариант въздейства върху микро-, малките и средните предприятия (МСП)** **(включително по отделните проблеми)?**      *Изборът следва да е съотносим с посочените специфични въздействия на препоръчителния вариант.* | |
| **6.5. Потенциални рискове от прилагането на препоръчителния вариант (включително по отделните проблеми):**  Няма потенциални рискове.  *Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.* | |
| **7. Консултации:**    *Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.*    Предстоят обществени консултации по чл. 26 от Закона за нормативните актове. Проектът на Постановление на Министерския съвет за изменение и допълнение на Тарифата за таксите, които се събират по Закона за лова и опазване на дивеча, приета с Постановление № 283 на Министерския съвет от 2000 г. ще бъде публикуван на Портала за обществени консултации, както и на електронната страница на Министерство на земеделието и храните, в съответствие с изискванията на чл. 26 от Закона за нормативните актове за срок от 30 дни.  *Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.* | |
| **8. Приемането на нормативния акт произтича ли от правото на Европейския съюз?**      *1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).*  *1.2. Изборът трябва да съответства на посоченото в раздел 1, съгласно неговата т. 1.5.* | |
| **9. Изисква ли се извършване на цялостна предварителна оценка на въздействието поради очаквани значителни последици?**      *(преценка съгласно чл. 20, ал. 3, т. 2 от Закона за нормативните актове)* | |
| **10. Приложения:**  План сметки.  *Приложете необходимата допълнителна информация и документи.* | |
| **11. Информационни източници:**  1. Закон за лова и опазване на дивеча: <https://lex.bg/laws/ldoc/2134941184>;  2. Правилник за прилагане на Закона за лова и опазване на дивеча: <https://lex.bg/bg/laws/ldoc/-12290559>;  3. Методика за определяне на разходоориентиран размер на таксите по чл. 7а на Закона за ограничаване на административното регулиране и административния контрол върху стопанската дейност и разходването им: <https://lex.bg/bg/laws/ldoc/2135768352>.  4. Калкулатор на инфлацията.  *Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.* | |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:**  **Име и длъжност:** инж. Росен Райчев – заместник изпълнителен директор на Изпълнителна агенция по горите  **Дата: 24.04. 2024 г.** | |